เชอร์ลีย์ โจนส์

เชอร์ลีย์ เมย์ โจนส์ (; เกิด 31 มีนาคม ค.ศ. 1934) เป็นนักแสดงและนักร้องชาวอเมริกัน ตลอดอาชีพการแสดงกว่าหกทศวรรษ เธอมักแสดงเป็นตัวละครที่มีความเห็นอกเห็นใจในภาพยนตร์เพลงหลายเรื่อง เช่น โอคลาโฮมา! (1955), การูแซล (1956) และ เดอะมิวสิกแมน (1962) เธอได้รับรางวัลออสการ์ สาขานักแสดงสมทบหญิงยอดเยี่ยมจากบทโสเภณีผู้ต้องการแก้แค้นในภาพยนตร์เรื่อง เอลเมอร์แกนทรี (1960) เธอยังแสดงนำเป็นเชอร์ลีย์ พาร์ทริดจ์ แม่ม่ายลูกห้าในละครชุดแนวซิตคอม-ตลกเพลง เรื่อง เดอะพาร์ทริดจ์แฟมิลี (1970–1974) ซึ่งร่วมแสดงกับลูกเลี้ยงในชีวิตจริงของเธอ เดวิด แคสซิดี ลูกชายของแจ็ก แคสซิดี

 ชีวิตช่วงแรก 
โจนส์เกิดเมื่อวันที่ 31 มีนาคม ค.ศ. 1934 ที่ชาร์เลอรอย รัฐเพนซิลเวเนีย ในครอบครัวเมทอดิสต์ พ่อของเธอชื่อ พอล โจนส์ เป็นเจ้าของบริษัทโจนส์บรูวิง แม่ของเธอ มาร์เจอรี (สกุลเดิม วิลเลียมส์) เป็นแม่บ้าน ปู่ของโจนส์มาจากเวลส์Archived at Ghostarchive and the Wayback Machine:  ชื่อของเธอตั้งตามชื่อนักแสดงเด็ก เชอร์ลีย์ เทมเพิล ส่วนชื่อกลางมาจากชื่อป้าของเธอ

ต่อมาครอบครัวย้ายไปยังเมืองเล็ก ๆ ที่อยู่ใกล้กับสมิธตัน รัฐเพนซิลเวเนีย โจนส์เริ่มร้องเพลงตั้งแต่อายุหกขวบกับคณะนักร้องประสานเสียงในโบสถ์เมทอดิสต์และเคยเรียนร้องเพลงกับราล์ฟ เลแวนโด ครั้นเมื่อเข้าเรียนที่โรงเรียนเซาท์ฮันติงดันไฮสกูล ในรัฟส์เดล รัฐเพนซิลเวเนีย เธอยังได้แสดงละครของโรงเรียนด้วย

โจนส์ชนะการประกวดมิสพิตต์สเบิร์กในปี 1952

 อ้างอิง 

แหล่งข้อมูลอื่น



หมวดหมู่:บุคคลที่เกิดในปี พ.ศ. 2477
หมวดหมู่:บุคคลที่ยังมีชีวิตอยู่
หมวดหมู่:นักแสดงหญิงชาวอเมริกันในศตวรรษที่ 20
หมวดหมู่:นักแสดงหญิงชาวอเมริกันในศตวรรษที่ 21
หมวดหมู่:ชาวอเมริกันเชื้อสายเวลส์
หมวดหมู่:นักแสดงภาพยนตร์หญิงชาวอเมริกัน
หมวดหมู่:นักแสดงละครโทรทัศน์หญิงชาวอเมริกัน
หมวดหมู่:ผู้มีชื่อเสียงทางโทรทัศน์ชาวอเมริกัน
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:นักร้องชาวอเมริกันในศตวรรษที่ 21